**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 14 /09/2023**

**Αριθμ. Πρωτ.: 17574**

**ΑΠΟΣΠΑΣΜΑ**

**Από το πρακτικό της αριθμ. 21ης /2023 Τακτικής Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 194**

**Αποδοχή της υπ΄αριθμό 66/31-08-2023 Τεχνικής Μελέτης με τίτλο : «ΔΗΜΟΤΙΚΗ**

**ΟΔΟΠΟΙΪΑ ΚΥΡΙΑΚΙΟΥ (Β΄ΦΑΣΗ).**

Στη Λιβαδειά σήμερα 12η Σεπτεμβρίου 2023 ημέρα Τρίτη , ώρα 14,00 και στο Γραφείο Δημάρχου Λεβαδέων στο Νέο Δημαρχείο – Πλατεία Λάμπρου Κατσώνη , συνεδρίασε η Οικονομική Επιτροπή Δήμου Λεβαδέων μετά την από 17270/08-09-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντες 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης-Πρόεδρος 1 Πούλος Ευάγγελος

2 Μητάς Αλέξανδρος 2.Μπράλιος Νικόλαος

3. Καλογρηάς Αθανάσιος 3.Καραμάνης Δημήτριος

4. Σαγιάννης Μιχαήλ Αν και είχαν νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

Ο Πρόεδρος της Οικονομικής Επιτροπής εισηγούμενος το 11ο θέμα της ημερήσιας διάταξης έθεσε υπόψη των μελών το με αριθ. πρωτ. 17004/05-09-2023 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Αντικείμενο της παρούσας μελέτης που φέρει τον τίτλο :* *« ΔΗΜΟΤΙΚΗ ΟΔΟΠΟΙΪΑ ΚΥΡΙΑΚΙΟΥ (Β’ ΦΑΣΗ) » είναι η παρέμβαση αναβάθμισης των οδικών συνθηκών στην Κοινότητα του Κυριακίου και τον οικισμό Παναγία Καλαμιώτισσα, στις κάτωθι θέσεις:*

*Τα τεχνικά στοιχεία του έργου είναι:*

*Α. χωματουργικές εργασίες :*

*Εργασίες εκσκαφής ισοπέδωσης – διαμόρφωσης εδαφών σε έδαφος γαιωημιβραχώδες με σκοπό τη εξομάλυνση της οδού όπου κρίνεται αναγκαίο προκειμένου να επιτευχθεί η ενιαία ομοιογένεια και τα υψόμετρα ώστε να εκτελεστούν οι εργασίες οδοστρωσίας και ασφαλτόστρωσης.*

*Κατασκευή βάσης οδοστρωσίας από θραυστά αδρανή υλικά συμπυκνωμένου πάχους 0,15 μ., με τη μεταφορά των υλικών υπόβασης από το εγγύτερο πιστοποιημένο λατομείο στην περιοχή του έργου με οποιοδήποτε μέσο στις θέσεις:*

*ΚΑΡΥΩΤΗ, ΚΑΡΡΑΙΪΚΑ, ΚΟΥΤΕΪΚΑ*

*Β. κατασκευή πέτρινου τοιχίου μήκους 120 μ και ύψους 1.00 μ περίπου με μία ορατή όψη αρμολογήματος στην περιοχή του Καρυώτη.*

*Γ. Τσιμεντόστρωση δρόμων με σκυρόδεμα C 20/25 στην περιοχή Σκιπέικα με συνολική επιφάνεια 2.000,00 μ2*

*Δ. Ασφαλτικά :*

*Προεπάλειψη ανασφάλτωτης επιφάνειας με ασφαλτικό διάλυμα, (ασφαλτική προεπάλειψη).*

*Κατασκευή ασφαλτικής στρώσης κυκλοφορίας συμπυκνωμένου πάχους 0,05 μ με θερμό ασφαλτόμιγμα αποδεκτής ποιότητας και χαρακτηριστικών σύμφωνα με την εγκεκριμένη μελέτη σύνθεσης , κυλίνδρωση του ασφαλτομίγματος όσες φορές κρίνεται αναγκαίο ώστε να προκύψει η προδιαγραφόμενη επιφανειακή υφή και ομαλότητα σύμφωνα με την εγκεκριμένη ΕΤΕΠ 05-03-11-04 στους παρακάτω δρόμους και περιοχές:*

*1. Κοινότητα Κυριακίου: 1.600 μ2*

*2. Καρυώτη: 1.200 μ2*

*3. Συνεργείο: 245 μ2*

*4. Μπαμπέικα: 700 μ2*

*5. Καρραίϊκα: 400 μ2*

*6. Κουτέικα: 1.600 μ2*

*Η εν λόγω μελέτη συντάχθηκε και θεωρήθηκε από την Τεχνική Υπηρεσία του Δήμου Λεβαδέων με τον αριθμό 66/2023 , και ο προϋπολογισμός της ανέρχεται στο ποσό των 157.555,64 € συμπεριλαμβανομένου του Φ.Π.Α. 24% .*

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» , καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν* *66/31.08.2023 Τεχνικής Μελέτης με τίτλο:* *«ΔΗΜΟΤΙΚΗ ΟΔΟΠΟΙΙΑ ΚΥΡΙΑΚΙΟΥ (Β΄ΦΑΣΗ) »* *, προϋπολογισμού 157.555,64€ συμπεριλαμβανομένου του Φ.Π.Α. 24%*

**Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

-Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

-Την αριθ. 66/2023 Τεχνική Μελέτη με τίτλο : «ΔΗΜΟΤΙΚΗ ΟΔΟΠΟΙΪΑ ΚΥΡΙΑΚΙΟΥ (Β΄ΦΑΣΗ) προϋπολογισμού 157.555,64 € συμπεριλαμβανομένου του Φ.Π.Α. 24%

-Το υπ΄ αρ. πρωτ. 17004/05-09-2023 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄αριθμό 66/31.08.2023 Τεχνική Μελέτη με τίτλο: «ΔΗΜΟΤΙΚΗ ΟΔΟΠΟΙΙΑ ΚΥΡΙΑΚΙΟΥ (Β΄ΦΑΣΗ) » , προϋπολογισμού 157.555,64€ συμπεριλαμβανομένου του Φ.Π.Α. 24%.

Η απόφαση πήρε αριθμό 194/2023.

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 14-09-2023

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5 Καπλάνης Κωνσταντίνος